CELEX: 31989D0183
Language: el
Date: 1989-02-28 00:00:00
Title: 89/183/ΕΟΚ: Απόφαση της Επιτροπής της 28ης Φεβρουαρίου 1989 που εξουσιοδοτεί το Βασίλειο της Ισπανίας να θεσπίσει ενδοκοινοτική επιτήρηση των εισαγωγών ορισμένων τηλεοπτικών δεκτών καταγωγής ορισμένων τρίτων χωρών

Avis juridique important

|

31989D0183

89/183/ΕΟΚ: Απόφαση της Επιτροπής της 28ης Φεβρουαρίου 1989 που εξουσιοδοτεί το Βασίλειο της Ισπανίας να θεσπίσει ενδοκοινοτική επιτήρηση των εισαγωγών ορισμένων τηλεοπτικών δεκτών καταγωγής ορισμένων τρίτων χωρών  

Επίσημη Εφημερίδα αριθ. L 065 της 09/03/1989 σ. 0026 - 0026

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 28ης Φεβρουαρίου 1989  που εξουσιοδοτεί το Βασίλειο της Ισπανίας να θεσπίσει ενδοκοινοτική επιτήρηση των εισαγωγών ορισμένων τηλεοπτικών δεκτών καταγωγής ορισμένων τρίτων χωρών  (Το κείμενο στην ισπανική γλώσσα είναι το μόνο αυθεντικό)  (89/183/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 115 πρώτο εδάφιο,  την απόφαση 87/433/ΕΟΚ της Επιτροπής της 22ας Ιουλίου 1987 για τα μέτρα επιτήρησης και προστασίας που τα κράτη μέλη δύνανται να εξουσιοδοτηθούν να λάβουν κατ' εφαρμογήν του άρθρου 115 της συνθήκης ΕΟΚ (1), και ιδίως τα άρθρα 1 και 2,  Εκτιμώντας:  ότι, δυνάμει της αποφάσεως 87/433/ΕΟΚ, τα κράτη μέλη δύνανται να προβούν σε ενδοκοινοτική επιτήρηση των εισαγωγών που αναφέρονται σ' αυτήν, μόνον κατόπιν χορηγήσεως αδείας εκ μέρους της Επιτροπής·  ότι, στις 15 Φεβρουαρίου 1989, η ισπανική κυβέρνηση υπέβαλε μία αίτηση με βάση το άρθρο 2 της απόφασης 87/433/ΕΟΚ στην Επιτροπή Ευρωπαϊκών Κοινοτήτων για να εξουσιοδοτηθεί να θεσπίσει ενδοκοινοτική επιτήρηση των εισαγωγών ορισμένων εγχρώμων τηλεοπτικών δεκτών που υπάγονται στους κωδικούς ΣΟ 8528 10 73, 8528 10 79 καταγωγής Λαϊκής Δημοκρατίας της Κίνας, Σιγκαπούρης, Χονγκ Κονγκ και Ταϊβάν και που βρίσκονται σε ελεύθερη κυκλοφορία στην Κοινότητα·  ότι, σύμφωνα με το άρθρο 1 παράγραφος 2 του κανονισμού (ΕΟΚ) αριθ. 288/82 του Συμβουλίου της 5ης Φεβρουαρίου 1982 το σχετικό με το κοινό καθεστώς που ισχύει κατά τις εισαγωγές (2), όπως τροποποιήθηκε τελευταία από τον κανονισμό (ΕΟΚ) αριθ. 1243/86 (3), η Ισπανία εφαρμόζει ένα καθεστώς ποσοτικών περιορισμών κατά την εισαγωγή των εν λόγω προϊόντων που κατάγονται από τις χώρες που αναφέρονται στο παράρτημα Ι του κανονισμού αυτού·  ότι, σύμφωνα με το άρθρο 1 του κανονισμού (ΕΟΚ) αριθ. 3420/83 του Συμβουλίου (4), όπως τροποποιήθηκε τελευταία από τον κανονισμό (ΕΟΚ) αριθ. 2273/87 (5), η Ισπανία εφαρμόζει ένα σύστημα ποσοτικών περιορισμών κατά την εισαγωγή των εν λόγω προϊόντων καταγωγής Λαϊκής Δημοκρατίας της Κίνας·  ότι, η Επιτροπή εξέτασε επισταμένως τα στοιχεία που παρασχέθηκαν από τις αρχές της Ισπανίας προς υποστήριξη της αιτήσεως αυτής, βάσει των κριτηρίων που αναφέρονται στην απόφαση 87/433/ΕΟΚ·  ότι εξέτασε ειδικότερα αν τα παρασχεθέντα στοιχεία αναφέρονταν στον κίνδυνο δημιουργίας εκτροπών των συναλλαγών κατά τρόπο άμεσο και απρόβλεπτο·  ότι, από την εξέταση αυτή προέκυψε ότι, όσον αφορά τα εν λόγω προϊόντα, πληρούνται οι όροι για τη θέσπιση μέτρων επιτήρησης·  ότι πρέπει, συνεπώς, να χορηγηθεί άδεια στο Βασίλειο της Ισπανίας να υποβάλει ως τις 31 Δεκεμβρίου 1989 τις εν λόγω εισαγωγές σε πρότερη ενδοκοινοτική επιτήρηση,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Χορηγείται άδεια στο Βασίλειο της Ισπανίας να προβεί ως τις 31 Δεκεμβρίου 1989 σε ενδοκοινοτική επιτήρηση, σύμφωνα με την απόφαση 87/433/ΕΟΚ, των εισαγωγών των προαναφερθέντων προϊόντων, καταγωγής Λαϊκής Δημοκρατίας της Κίνας, Σιγκαπούρης, Χονγκ Κονγκ και Ταϊβάν.  1.2 //  //  // Κωδικός ΣΟ   // Περιγραφή εμπορευμάτων   //  //  // 8528 10 73  8528 10 79   // Έγχρωμοι τηλεοπτικοί δέκτες με ενσωματωμένη λυχνία καθοδικών ακτίνων, η οθόνη των οποίων ξεπερνά τα 42 cm.   //  //  Άρθρο 2  Η παρούσα απόφαση απευθύνεται στο Βασίλειο της Ισπανίας.  Βρυξέλλες, 28 Φεβρουαρίου 1989.  Για την Επιτροπή  Frans ANDRIESSEN  Αντιπρόεδρος